Bantay Cabuyao

Ti Bantay Cabuyao (wenno Bantay Kabuyao) ket ti maysa a bantay iti Filipinas a mabirukan iti ili ti Tuba iti probinsia ti Benguet. Ti pantokna ket agngato iti  iti ngato ti pantar ti baybay, ken tan-awanna ti siudad ti Baguio. Daytoy ket kankanayon a saan a husto a maibagbaga kas Bantay Santo Tomas, ti maysa a kaabayna a nangatngato a bantay.

Gapu ti kangatona, adda dagiti nadumaduma a kompania ti komunikasion a nangipatakder iti "relay stations" ken dagiti radar iti pantokna. Mabirukan pay ditoy ti maysa a pribado nga obserbatorio ken estasion iti AA radar, nga impatpataray idi babaen ti Puersa ti Estados Unidos a naikuartel iti pagilian. Nabangon pay ti maysa a lugar a pagidulina iti danum a mangipaay iti danum para iti Siudad ti Baguio ken dagiti kaarubayanna nga ili. Agtataeng iti maysa komunidad dagiti mannalon iti tuktok ti bantay. Nagbangon pay ditoy ti lokal a gobierno iti maysa a munisipio ken eskuela.

Turismo 

Dagiti dua a dakkel a troposcatter a disko iti pantokna ket nagablinen a dulon iti daga ti Siudad ti Baguio. Nasayaat a pagtan-awan ti pantokna. Iti las-ud ti nasayaat nga aldaw, mabalin a makita ti sibubukel a Siudad ti Baguio iti daya ken sangkapaset a makita ti probinsia ti Pangasinan iti laud. Iti nalawag nga aldaw, mabalin a makita dagiti lumablabas a barko babaen ti Baybay Abagatan a Tsina.

Sapaminsaan a pagliwliwaan a pagpagnaen dagiti agkalkalay-at. Popular a pagbisekletaan pay daytoy a lugar.

Abbong iti bakir 
Ti bakir ti bantay ket parte ti nasalakniban a labneng a pagayusan ti Bantay Santo Tomas, a mangipaay iti danum kadagiti lugar nga asideg iti Ben Palispis Highway ken dagiti sabali a parte ti Tuba. Idi Septiembre 2014, ti imbilin ti Kangatuan a Korte ti Filipinas a temporario a mapasardeng dagiti proyekto iti panagparang-ay iti naisuppiatan a lugar a mangsakup iti reserba a bakir.
 Ti naapektaran a lugar, a nakaro a napukpukan dagiti kayo, ket maparang-ayto koma a kas maysa nga ekoturismo a parke, a kas plinano babaen ni Nicasio Aliping Jr. ti Representatibo ti Siudad ti Baguio.

Dagiti nagibasaran 

Banbantay ti Filipinas